Diari Oficial de la Generalitat Valenciana


Sumari del DOGV 5466, del 08-03-2007 (2007/1727)

Informació pública de la revisió de les normes urbanístiques del Pla General.
-----------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1727


Data del document
:   29-01-2007

Organisme emissor
:   Ajuntament de Godelleta

Tipus de document
:   Informació Pública

Descriptors 

:   * Godelleta
    * pla d'urbanisme
    * administració local

L'Ajuntament en Ple, en sessió ordinària celebrada el 24 de gener de 2007, va adoptar l'acord següent:   
"Primer. Sotmetre a informació pública, pel termini d'un mes, per mitjà de la publicació d'anuncis en un diari d'informació general editat a la Comunitat Valenciana i en el Diari Oficial de la Comunitat Valenciana, el document redactat per la consultora Programas de Gestión y Ordenación Urbana SL, per a la modificació dels articles 60, 64 i 84 de les normes urbanístiques del Pla General d'Ordenació Urbana de Godelleta aprovat definitivament per la Comissió Territorial d'Urbanisme el 29 de març de 1988, en els termes següents:   
a) S'afig un nou apartat a l'article 60.  
Article 60. Condicions d'edificabilitat (?)  
Vegetació. La part de la parcel·la que no s'edifique i no siga ocupada per elements constructius accessoris o accessos a la pròpia parcel·la haurà de mantindre la vegetació i arbratge existent en condicions de manteniment adequades.  
La part edificada es farà coincidir amb la zona d'esta on l'arbratge o vegetació siga menys abundant.  
b) S'afig un nou apartat a l'article 64.  
Article 64. Condicions d'edificabilitat (?)  
Vegetació. La part de la parcel·la que no s'edifique i no siga ocupada per elements constructius accessoris o accessos a la pròpia parcel·la haurà de mantindre la vegetació i arbratge existent en condicions de manteniment adequades.  
La part edificada es farà coincidir amb la zona d'esta on l'arbratge o vegetació siga menys abundant.  
c) S'inclou un nou títol.  
Títol VIII. Mesures de protecció del patrimoni mediambiental.  
Article 84. Normes de protecció d'arbres i vegetació en parcel·les privades en sòl urbà residencial de segona residencial i de nuclis dispersos.  
Per a la sol·licitud de llicència municipal d'obres en les parcel·les privades situada en sòl urbà residencial de segona residència i de nuclis dispersos se seguirà el següent tràmit administratiu:  
a) Documentació a presentar.  
Junt amb el projecte d'edificació es presentarà una memòria justificativa dels arbres existents en esta abans de l'edificació i s'adjuntarà una foto gràfica aèria d'esta del SIG oleícola o semblant, en què s'observen clarament les espècies vegetals que recobrixen el solar.  
En esta es delimitaran i enumeraran els arbres i espècies vegetals d'importància que, per la construcció del solar, el propietari propose talar.  
En tot cas, i d'acord amb la Llei Urbanística Valenciana, la construcció s'ubicarà en la zona on s'afecta menys arbres o, almenys, es preservaran els de major importància des del punt de vista de l'antiguitat i el seu estat de conservació.  
b) Dins del tràmit d'obtenció de la llicència, l'Ajuntament es reserva que, a criteri tècnic suficientment motivat, es puga modificar la ubicació de l'edifici i els elements accessoris amb l'objecte de preservar les espècies arbòries i vegetació de major interés per a la comunitat.  
Segon. Suspendre l'atorgament de les llicències d'obra i activitat que se sol·liciten amb posterioritat al present acord i que resulten afectades per la dita modificació".   
Tercer. De conformitat amb el que establix l'article 83.2.a) de la Llei 16/2005, de 30 de desembre, Urbanística Valenciana, s'obri el període d'informació pública durant el termini d'un mes, a comptar des de l'endemà de la publicació del present acord en els diaris corresponents."   
S'obri el període d'informació pública durant el termini d'un mes, a comptar des de l'endemà de la publicació del present acord en els diaris corresponents; l'expedient està a disposició del públic a les dependències de l'Ajuntament de Godelleta, plaça d'España, número 1, en horari d'atenció al públic.   
Godelleta, 29 de gener de 2007.- L'alcalde: Miguel Tarín Arnau.